Source: http://docplayer.fi/86366163-Piispainkokouksen-istunto-poytakirja.html
Timestamp: 2019-01-22 07:10:24+00:00
Document Index: 23282169

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

PIISPAINKOKOUKSEN ISTUNTO PÖYTÄKIRJA - PDF
PIISPAINKOKOUKSEN ISTUNTO PÖYTÄKIRJA
Download "PIISPAINKOKOUKSEN ISTUNTO PÖYTÄKIRJA"
1 PIISPAINKOKOUKSEN ISTUNTO PÖYTÄKIRJA Osanottajat Arkkipiispa Jukka Paarma Turku Biskop Erik Vikström Borgå Piispa Eero Huovinen Helsinki Piispa Voitto Huotari Mikkeli Piispa Jorma Laulaja Lapua Piispa Wille Riekkinen Kuopio Piispa Juha Pihkala Tampere Piispa Ilkka Kantola Turku Piispa Samuel Salmi Oulu Kenttäpiispa Hannu Niskanen Asessori Kari Mäkinen Turku Asessori Pekka Särkiö Tampere Asessori Mikko Himanka Oulu Asessori Matti Wirilander Mikkeli Assessor Lars Junell Borgå Asessori Hannu Komulainen Kuopio Asessori Tapio Luoma Lapua Asessori Jaakko Simojoki Helsinki Kirkkoneuvos Seppo Häkkinen Vt. piispainkokouksen sihteeri Kalervo Salo Piispainkokouksen teologinen sihteeri Hannu Juntunen Arkkipiispan sihteeri Heikki Jääskeläinen Valmistusvaliokunta Valmistusvaliokunta kokoontui Helsingissä ja sekä Jäsenet Piispa Ilkka Kantola, puheenjohtaja Asessori Pekka Särkiö Asessori Hannu Komulainen Asessori Jaakko Simojoki Teol. toht., Hannu Juntunen, 2. sihteeri Teol. toht., Kalervo Salo, sihteeri
2 2 PIISPAINKOKOUKSEN ISTUNTO PÖYTÄKIRJA 1 Piispainkokouksen istunnon avaus Piispainkokouksen istunto Helsingissä Kirkon toimitalossa alkoi tiistaina klo Istunnon aluksi arkkipiispa Jukka Paarma toimitti aamurukouksen (laudes). Sen jälkeen hän piti seuraavan avauspuheen: ENNALTAEHKÄISEVÄ SOTILASISKU IRAKIIN EI OLE OIKEUTETTU Kun joulun alla valmistauduimme julistamaan ja ottamaan vastaan joulurauhaa, jouduimme hämmästelemään sitä kylmäkiskoisuutta, jolla monissa tiedotusvälineissä keskityttiin veikkailemaan minä tammikuun päivänä USA:n hyökkäys Irakia vastaan alkaa. Nyt olemme siinä onnellisessa asemassa, että tuota hyökkäystä ei ole tapahtunut. Mutta ilmapiiri on raskas. Ilmassa väreilee sodan odotus tai paremminkin sodan pelko. Tilanne tuo mieleeni keskustelut ja tapahtumat runsas kymmenen vuotta sitten silloisesta Persianlahden sodasta. Sen välittömiksi uhreiksi on laskettu ihmishenkeä. Muistan noilta ajoilta iltapäivälehden ison otsikon: Persianlahden sota on oikeutettu. Lehden otsikko myötäili vanhaa, keskiajalta periytyvää termiä oikeutettu sota, jonka toivat keskusteluun nimenomaan tuon ajan teologit ja kirkon miehet. Kun kristillisen uskon ja etiikan näkökulmasta pyritään muodostamaan kantaa sotatoimiin, on juuri termi oikeutettu sota polttopisteessä. Myös tänään ihmiset eri puolilla maailmaa kyselevät ahdistuneina, voiko sota olla oikeutettu, ja jos voi niin milloin ja minkälaisin ehdoin.
3 PIISPAINKOKOUKSEN ISTUNTO PÖYTÄKIRJA 3 Ennen nykyistä kriisiä toivat etenkin Jugoslavian sodat ja Persianlahden sota 1990 luvun alussa oikeutetun sodan käsitteen ei vain iltapäivälehtien otsikoihin vaan myös kirkkojen teologiseen keskusteluun. Persianlahden sodan aikana helmikuussa 1991 kokoontunut Kirkkojen maailmanneuvoston (KMN) yleiskokous keskusteli Canberrassa, Australiassa, mahdollisuudesta soveltaa kristikunnan vanhaa opetusta oikeutetuista sodista silloiseen Persianlahden tilanteeseen. Kun silloinen liittokunta ja varsinkin Yhdysvallat turvautui oikeutetun sodan teoriaan, ilmaisi Amerikan episkopaalisen kirkon johtava piispa Edmond Browning kantanaan yleiskokoukselle: Jos oikeutetun sodan teorian luojat Augustinus ja Tuomas Akvinolainen eläisivät nykyisen aseistuksen aikakaudella, he eivät olisi varmastikaan luoneet tällaisia teorioita. Professori Konrad Raiser, joka samassa kokouksessa valittiin KMN:n pääsihteeriksi, teki yleiskokoukselle yllättävän esityksen, että kirkot luopuisivat antamasta asevoiman käytölle missään tilanteessa moraalista tai teologista oikeutusta. Äänestyksessä jo kerran niukasti hyväksytystä lauselmasta ei kuitenkaan tullut kokouksen kantaa. Se otettiin uudestaan käsittelyyn, koska sen tulkittiin kieltävän asevoiman käytön jopa YK:n rauhanturvaajilta. Muun muassa tästä syystä monet luterilaiset äänestivät sen lopullista hyväksymistä vastaan. Keskustelussa professori Nikolai Losky Venäjän ortodoksisesta kirkosta sanoi olevansa teologisesti vakuuttunut siitä, ettei ole olemassa oikeutettuja sotia. Mutta historiassa on hetkiä, jolloin ei voi olla sotimatta. Professori Loskyn puheenvuoroon sisältyi sekä oikeutetun sodan teorian että Konrad Raiserin esittämän lauselman kritiikki. Kesällä 1993 koko maailmaa järkyttivät entisen Jugoslavian sodat ja niissä tapahtuneet kauheudet. Sodan aikana oli Norjassa koolla
4 4 PIISPAINKOKOUKSEN ISTUNTO PÖYTÄKIRJA Luterilaisen maailmanliiton (LML) neuvosto. Raportissaan LML:n pääsihteeri Gunnar Stålsett haastoi luterilaisia kirkkoja harkitsemaan teologisesti, milloin kristityt eivät voi hyvällä omalla tunnolla antaa väkivallan, anarkian ja kansanmurhan jatkua ilman ulkopuolisten puuttumista asiaan, miten humanitaarisista syistä tapahtuvaa väliintulon periaatetta voitiin soveltaa silloisiin entisen Jugoslavian sotiin. Luterilaisten kantojen jakautumista osoittaa tässä se, että Konrad Raiser ja Gunnar Stålsett ovat molemmat luterilaisia pappeja ja teologeja. Kun oikeutetun sodan teoria keskiajalla täsmentyi, se edisti aikanaan rauhaa. Se muun muassa kielsi paikallisten ruhtinaitten käymät yksityissodat vaatiessaan, että sotaa sai käydä vain laillisen esivallan johdolla. Teorian mukaan sotatoimiin voidaan ryhtyä vain äärimmäisenä keinona ja sillä tulee olla oikeutettu päämäärä esimerkiksi tapahtuneen vääryyden korjaaminen. Käytettävät keinot eivät saa aiheuttaa suurempaa tuhoa kuin mitä niillä pyritään estämään. Niinpä Martti Luther katsoi vuonna 1542, ettei vaaliruhtinas Juhana Fredrikillä ja herttua Moritzilla ollut oikeutta sotia Wurzenin kaltaisen pikkukaupungin takia, koska sodan aiheuttamat tuhot olisivat olleet suuremmat kuin sillä mahdollisesti saavutettavat edut. Luterilaisten tunnustuskirjojen maininta, että kristityt voivat ilman syntiä käydä oikeaa sotaa (CA XVI), ei ole yksiselitteinen käsky tai lupa käydä sotaa vaan kehotus käyttää järjen mukaista harkintaa kysymyksessä, jossa vastuuta ei voida siirtää esimiehille tai esivallalle. Vastuu kuuluu jokaiselle kristitylle itselleen. Kun LML:n pääsihteeri Gunnar Stålsett pohti oikeutetun sodan teorian valossa mahdollista kansainvälistä, YK:n johtamaa aseellista interventiota entiseen Jugoslaviaan 1993, hän katsoi että ennen interventioon ryhtymistä on oltava varmuus ainakin seuraa
5 PIISPAINKOKOUKSEN ISTUNTO PÖYTÄKIRJA 5 vista kysymyksistä: Kaikki muut keinot barbarian ja kansanmurhan lopettamiseksi on jo käytetty; Päätöksen interventioon ryhtymisestä tekee yleisesti tunnustettu kansainvälinen auktoriteetti, YK, ja että päätöksenteko on avointa ja julkista; Asevoimaa käytetään tarkoin rajattuun kohteeseen tarkoituksena suojella ihmishenkiä, aikaansaada oikeudenmukainen rauha ja turvata ihmisoikeudet; Interventioon liittyy suunnitelma sodan uhrien auttamisesta, taloudellisesta tuesta ja demokratian vakiinnuttamisesta takeina pysyvästä rauhasta; Asevoiman käytöllä voidaan saavuttaa asetettu tavoite, muutoin interventio vain kiihdyttää aseellista konfliktia; Myös niiden oikeus vakaumukseen tunnustetaan, jotka eivät voi hyväksyä interventiota tai osallistua siihen. Oikeutetun sodan ajatusta on seurannut myös katolinen kirkko, joka on ilmaissut sen rajat esimerkiksi Vatikaanin toisessa kirkolliskokouksessa : Jokainen sotatoimi, jonka tarkoituksena on ilman erotusta hävittää kokonaisia kaupunkeja tai laajoja alueita, on sellainen rikos Jumalaa ja ihmistä kohtaan, että se on lujasti ja epäröimättä kirottava (Gaudium et spes 80). Vatikaanin toiseen kirkolliskokoukseen vedoten USA:n katoliset piispat tuomitsivat maansa johtaman liittokunnan sotatoimet Irakissa ja Persianlahdella Kun nyt olemme tulleet vuoteen 2003, huomaamme keskustelun keskittyvän paljolti samoihin kysymyksiin kuin kymmenkunta vuotta sitten. Nytkin Yhdysvaltain eräät edustajat perustelevat sotaan valmistautumistaan oikeutetun sodan teorialla. Näin on tehnyt mm. Yhdysvaltain Vatikaanin suurlähettiläs James Nicholson tavatessaan Vatikaanissa paavi Johannes Paavali II:n. Tapaamisen jälkeen suurlähettiläs on joutunut tunnustamaan, että Yhdysvaltain keskusteluun tuomalla ennaltaehkäisevällä sotilasiskulla ei
6 6 PIISPAINKOKOUKSEN ISTUNTO PÖYTÄKIRJA ole roomalaiskatolisen kirkon tukea takanaan. Vatikaanin ulkoministeri, kardinaali Angelo Sodano on muistuttanut valtioiden päämiehiä siitä, että hyökkäyssota ei ole oikeutettu, ei edes silloin kun siitä on alettu käyttää nimeä ennaltaehkäisevä isku. Keskusteluun kardinaali Sodano toi myös uskontojen väliset suhteet. Vaikka islamilainen maailma ei ole liittoutunut keskenään, islamilaisilla on voimakas yhteenkuuluvuuden tunne. Onko länsi valmistamassa tietä kulttuurien yhteentörmäykselle ja tuhoamassa sitä, mitä vuosikymmenien vuoropuhelussa eri islamilaisia suuntia edustavien kanssa on saavutettu, on kardinaali kysynyt. Kaikki tämä oli taustana sille eurooppalaisten kirkkojen johtajien kokoukselle, johon osallistuin viime keskiviikkona Berliinissä. Noin 20 eri kirkkojen edustajaa pohti Irakin kriisiä yhdessä Amerikan kirkkojen ja Lähi idän kirkkojen neuvoston edustajien kanssa. Kokouksen olivat kutsuneet koolle KMN ja Euroopan kirkkojen konferenssi (EKK). Kirkkojen edustajat asettautuivat yksimielisesti vastustamaan sotilaallisen voiman käyttöä Irakia vastaan. Vetosimme jälleen turvallisuusneuvostoon, jotta se pitäisi voimassa YK:n peruskirjan periaatteet, jotka asettavat tiukat rajat aseellisen voiman käytölle. Olimme syvästi pettyneitä, että maailman voimakkaimmat kansakunnat jälleen hyväksyvät sodan ulkopolitiikan välineenä. Sellainen vain luo kansojen välille pelon, uhan ja epävarmuuden kulttuuria. Emme pitäneet sotilaallisen voiman käyttöä asianmukaisena keinona Irakin riisumiseen joukkotuhoaseista. Sota ei voi myöskään olla oikeutettu tapa ulkopuolelta vaihtaa suvereenin valtion hallitusta. Asetarkastajille on annettava aikaa päättää työnsä. Vetosimme myös Irakiin, jotta se noudattaisi YK:n sitovia päätöslauselmia ja hävittäisi kaikki joukkotuhoaseet, toimisi yhdessä asetarkastajien kanssa ja takaisi kaikkien kansalaistensa ihmisoikeudet. "Irakin kansalle on annettava toivoa, että sekä diktatuurille että sodalle on vaihtoehtoja. Kannanottomme on sopusoinnussa useiden kirkonjohtajien eri
7 PIISPAINKOKOUKSEN ISTUNTO PÖYTÄKIRJA 7 puolilla maailmaa esittämien vetoomuksien kanssa. Amerikan episkopaalisen kirkon johtava piispa Frank T. Griswold on kotimaassaan asettunut julkisesti vastustamaan maansa Irakpolitiikkaa, kuten teki kymmenen vuotta sitten hänen edeltäjänsä Edmond Browning. Samoin on tehnyt myös Canterburyn uusi arkkipiispa Rowan Williams Englannissa. Ruotsin arkkipiispa K.G. Hammar on pitänyt mahdollista Irakin sotaa moraalittomana ja epäviisaana uhkana ei vain Lähi idän vaan myös koko maailman rauhalle. Norjan kirkossa sotasuunnitelmat on tuomittu liki samoin sanoin. Berliinin kokouksessa mukana olleet Yhdysvaltain kirkkojen edustajat samoin kuin Lähi idän kirkkojen neuvoston edustaja olivat kiitollisia Euroopan kirkkojen tuesta heidän omille kannanotoilleen. Berliinin kokous pidettiin samana päivänä, jonka iltana Yhdysvaltain ulkoministeri Colin Powell käytti puheenvuoronsa YK:n turvallisuusneuvostossa. Kun olen tutustunut puheeseen ja myös siitä esitettyihin arvioihin, katson että ennen puhetta esittämämme kannanotto on nyt entistä ajankohtaisempi ja tarpeellisempi. Suomessa kirkkomme piispat ovat pohtineet Irakin kriisin synnyttämää tilannetta, sodan uhkan aiheuttamaa hätää, pelkoa ja ahdistusta. Piispat ovat yhtyneet eurooppalaisten kirkkojen kokouksen kannanottoon. Emme voi katsoa, että kaikki muut mahdolliset keinot olisi jo käytetty. Se suunnaton inhimillinen kärsimys ja mahdollisesti satojen tuhansien siviilien tappaminen, jonka sotatoimet ennusteiden mukaan aiheuttavat, eivät millään voi kuulua ns. oikeutettuun sotaan. Suomessa kirkot ja seurakunnat osallistuvat kansainväliseen sodanvastaiseen toimintapäivään 15. helmikuuta nimenomaan järjestämällä rauhanrukouksia Irakin tilanteen johdosta. Tämä on kirkkojen varsinaista toimintaa. Kirkko rukoilee ja tarjoaa ihmisille mahdollisuuden rukoilla maailman rauhan, Irakin, Lähi idän ja koko maailman puolesta. Kirkkona varomme sitä, että meidän avustustoimintamme liitettäisiin osaksi valmistautumista ennalta
8 8 PIISPAINKOKOUKSEN ISTUNTO PÖYTÄKIRJA ehkäisevään sotilaalliseen iskuun. Mutta kun kristityt rukoilevat rauhan puolesta, he myös sitoutuvat toimimaan rauhan ja oikeudenmukaisuuden puolesta ja lievittämään niiden kärsimyksiä, jotka ovat jääneet tai ovat jäämässä sodan jalkoihin. Avauspuheensa jälkeen arkkipiispa Paarma toivotti piispainkokouksen istunnon jäsenet tervetulleiksi ja julisti istunnon avatuksi. Nimenhuuto 2 Toimitetussa nimenhuudossa todettiin kaikkien piispainkokouksen jäsenten olevan läsnä. 3 Työjärjestys Piispainkokous päätti hyväksyä esityslistan istunnon työjärjestykseksi. Pöytäkirjan tarkistajat Piispainkokous päätti 4
9 PIISPAINKOKOUKSEN ISTUNTO PÖYTÄKIRJA 9 valita pöytäkirjan tarkistajiksi asessori Hannu Komulaisen ja asessori Jaakko Simojoen. 5 Kirkon virkarakennekomitean mietintö Piispainkokous päätti istunnossaan (14 ) perustaa työryhmän laatimaan lausuntoa virkarakennekomitean mietinnöstä seuraavaan kokoukseen mennessä. Piispainkokous nimesi työryhmän puheenjohtajaksi piispa Samuel Salmen sekä jäseniksi pappisasessori Seija Molinan, lakimiesasessori Tuija Alatalon, Kirkon koulutuskeskuksen johtaja Simo Peuran ja pääsihteeri Kari Kopperin. Työryhmä kutsui sihteerikseen vs. piispainkokouksen sihteeri Kalervo Salon. Työryhmä kokoontui neljä kertaa ja kuuli asiantuntijana kirkkoneuvos Risto Cantellia. Valmistusvaliokunta oli käsitellyt kokouksissaan mietintöluonnosta ja antanut siitä työryhmälle palautetta. Valmistusvaliokunta ehdotti, että piispainkokous antaisi työryhmän laatiman lausunnon kirkolliskokoukselle (erillinen mietintö, Suomen ev. lut. kirkon keskushallinto. Sarja B 2003:1). Piispainkokouksen istunnossa puheenvuoroja käyttivät sihteeri Salo, Pihkala, Laulaja, Vikström, Salmi, Häkkinen, Huotari, Särkiö, Simojoki, Wirilander, Luoma, Riekkinen, Huovinen, Kantola, Junell, Niskanen, Paarma, Komulainen ja Himanka.
10 10 PIISPAINKOKOUKSEN ISTUNTO PÖYTÄKIRJA Keskustelun kuluessa ilmeni, että piispainkokous katsoi tarpeelliseksi palata kirkolliskokoukselle annettavaan lausuntoon ylimääräisessä kokouksessa. Piispainkokous päätti palauttaa asian valmistusvaliokunnalle valmisteltavaksi pidettävään piispainkokoukseen. 6 Teologian opiskelijoiden soveltuvuustutkimus Piispainkokouksen valmistusvaliokunnan jäsen, asessori Jaakko Simojoki oli tehnyt aloitteen, jossa todettiin piispainkokouksen päättäneen ( ; 18 ), että teologian opiskelijoilta edellytetään soveltuvuustutkimuksen suorittamista ennen ordinaatiota kirkon virkaan. Tämän edellytyksen toteuttamiseksi oli tarpeen muuttaa kirkkojärjestystä (erityisesti KJ 5:2 ) sekä piispainkokouksen omaa päätöstä ( ) papiksi vihittävältä tai lehtorin oikeuksia hakevalta vaadittavista todistuksista (kirkon säädöskokoelma nro 61). Jotta ordinaatiota hakevalta voidaan yksiselitteisesti vaatia soveltuvuutta pappisvirkaan, kirkkojärjestyksen säännöstä oli syytä muuttaa. Piispainkokous esitti ( ; 8 ), että KJ 5:2 :n 1 momenttiin liitetään uusi 4 kohta: pappisvirkaan soveltuva. Kirkolliskokous hyväksyi esityksen , mutta päätti sanamuodoksi muutoinkin pappisvirkaan soveltuva. Näin ollen KJ 5:2 1 mom. kuuluu kokonaisuudessaan seuraavasti:
11 PIISPAINKOKOUKSEN ISTUNTO PÖYTÄKIRJA 11 Papiksi vihittävän tulee olla 1) jumalaapelkäävä ja kristillisestä elämästään tunnettu konfirmoitu kirkon jäsen; 2) suorittanut yliopistossa sellaisen teologisen tutkinnon, jonka piispainkokous hyväksynyt pappisviran kelpoisuusvaatimukseksi; 3) terveydeltään pappisvirkaan kykenevä; sekä 4) muutoinkin pappisvirkaan soveltuva. Kirkolliskokouksen päätös tulee voimaan Valmistusvaliokunta totesi samalla, että kirkolliskokous on myöntänyt soveltuvuustutkimuksen tekemistä varten määrärahan, ja ensimmäiset tutkimukset tehtiin syksyllä 2002 opintojensa puolivälissä oleville opiskelijoille. Tästä seuraa luontevasti, että todistus soveltuvuustutkimukseen osallistumisesta on syytä vaatia niiltä, jotka hakevat pappisvihkimystä tai oikeutta toimia lehtorina jälkeen. Tästä on mainittava piispainkokouksen omassa päätöksessä, johon on nyt mahdollista palata kirkkojärjestyksen muutosprosessin selvittyä. Piispainkokous kävi jo istunnossaan (8 ) lähetekeskustelun päätösluonnoksesta, johon oheinen ehdotus perustuu. Valmistusvaliokunta oli tarkastellut tätä päätösluonnosta kirkolliskokouksen lakivaliokunnan mietinnössä (5/2002) esitettyjen näkökohtien osalta uudelleen. Kirkkohallituksen henkilöstöosaston yleiskirjeessä A 11/2002 ( ) on seurakunnille tiedotettu lasten kanssa työskentelevien rikostaustan selvittämistä koskevasta uudesta lainsäädännöstä sekä annettu asiaa koskevia ohjeita. Vuoden 2003 alusta on tullut voimaan laki lasten kanssa työskentelevien rikostaustan selvittämisestä
12 12 PIISPAINKOKOUKSEN ISTUNTO PÖYTÄKIRJA (504/2002), laki rikosrekisterilain 6 ja 7 :n muuttamisesta (505/2002) sekä laki kirkkolain muuttamisesta (1201/2002). Kirkkolain 6 lukuun on lisätty uusi 4a, joka sisältää kirkon viranhaltijoiden osalta säännöksiä valintamenettelystä ja ehdollisesta valinnasta. Uuden lainsäädännön mukaista rikostaustan selvittämistä sovelletaan virkaan nimittämisen tai virkasuhteeseen ottamisen yhteydessä, mikäli kyseessä on lainsäädännön tarkoittama työskentely lasten kanssa. Rikostaustan selvittämistä ei sovelleta haettaessa pappisvihkimystä tai lehtorin oikeuksia. Sen sijaan asia saattaa tulla harkittavaksi virkamääräyksen antamisen yhteydessä. Kirkon laintarkastustoimikunta oli antanut ehdotuksesta lausuntonsa nro 1/2003. Valmistusvaliokunta oli tarkistanut esitystään toimikunnan ehdottamalla tavalla. Vikströmin kysymyksen johdosta sihteeri Juntunen totesi, että kirkon jäsenyys on säädetty pappisvihkimyksen yhdeksi edellytykseksi kirkkojärjestyksen 5 luvun 2 :n 1 momentin 1 kohdassa. Valmistusvaliokunnan ehdotuksen mukaisesti piispainkokous päätti tehdä liitteen mukaisen päätöksen.
13 PIISPAINKOKOUKSEN ISTUNTO PÖYTÄKIRJA 13 Piispainkokouksen päätös papiksi vihkimistä tai lehtorin oikeuksia hakevalta vaadittavista todistuksista Annettu Helsingissä 11 päivänä helmikuuta 2003 Liite Piispainkokous on kirkkojärjestyksen 5 luvun 2 :n 2 momentin ja 6 luvun 35 :n 1 momentin nojalla päättänyt seuraavaa: 1 Papiksi vihkimistä tai lehtorin oikeuksia hakevan on liitettävä hakemukseensa: 1. virkatodistus, josta käy ilmi, että hakija on kastettu ja konfirmoitu, 2. yliopiston teologisesta tutkinnosta antama todistus, josta käy ilmi, että hakija täyttää piispainkokouksen hyväksymät pappisviran tai lehtorinviran kelpoisuusvaatimukset, 3. lääkärintodistus, josta ilmenee, että hakija on terveydeltään pappisvirkaan tai lehtorinvirkaan kykenevä sekä 4. todistus soveltuvuustutkimuksen suorittamisesta. 2 Tämä päätös tulee voimaan 1 päivänä elokuuta Todistus soveltuvuustutkimuksen suorittamisesta vaaditaan jälkeen pappisvihkimykseen osallistuvilta tai lehtorin oikeuksia hakevilta.
14 14 PIISPAINKOKOUKSEN ISTUNTO PÖYTÄKIRJA Tällä päätöksellä kumotaan piispainkokouksen antama päätös papiksi vihkimistä tai lehtorin oikeuksia hakevalta vaadittavista todistuksista (kirkon säädöskokoelma nro 61). Helsingissä 11 päivänä helmikuuta 2003 Arkkipiispa Vt. piispainkokouksen sihteeri Jukka Paarma Kalervo Salo
15 PIISPAINKOKOUKSEN ISTUNTO PÖYTÄKIRJA 15 7 Oma ripari rippikoulukirjan liitesivut Oma ripari kirjan liitesivut liittyvät hankkeeseen aikaansaada maahanmuuttajien rippikoulutyötä varten materiaalia englanniksi ja venäjäksi. Teos koostuisi piispainkokouksen (14 ) hyväksymästä Oma ripari kirjasta täydennettynä erityisesti tälle kohderyhmälle suunnatuilla liitesivuilla. Piispainkokouksen tehtävänä on KJ 3:4 :n 1 momentin mukaan hyväksyä rippikoulussa käytettävät oppikirjat. Tämän perusteella Oma ripari kirjan liitemateriaalin käyttö osana rippikoulun oppikirjaa edellyttää piispainkokouksen hyväksyntää. Oma ripari rippikoulukirjan käännöstyö merkitsee selkeää edistysaskelta. Maahanmuuttajat tarvitsevat heille käyttökelpoista rippikoulun oppikirjaa. Kirkkomme maahanmuuttajatyön tarpeista nousee sekä hanke kääntää kirja venäjäksi ja englanniksi että liittää aineistoon erityisesti tälle kohderyhmälle suunnattua aineistoa. Maahanmuuttajat tulevat erilaisista kulttuureista ja heidän joukossaan voi olla kovin eri ikäisiä ihmisiä. Jo tästä syystä liitteen kirjoittaminen muodostuu hankalaksi tehtäväksi. Teksti on osittain viimeistelemätöntä. Se sisältää kirjoitusvirheitä ja joissain kohdin tarpeettomia kristillisiä fraaseja. Silti liitemateriaali antaa arvokasta tietoa suomalaisista tavoista ja maassamme vaikuttavasta kristillisyydestä. Valmistusvaliokunnan mielestä teksti voidaan korjausten
16 16 PIISPAINKOKOUKSEN ISTUNTO PÖYTÄKIRJA jälkeen hyväksyä osaksi rippikoulukirjaa. Liitemateriaali sisältää viisi lukua: kirkkovuosi, kristilliset kirkot ja sakramentit, suomalaiset herätysliikkeet, suomalainen uskonnollisuus sekä vahingollisen uskonnollisuuden tunnusmerkit. Nämä sisältöalueet ovat maahanmuuttajatyön kannalta keskeisiä. Silti liitteeseen voisi lisätä lyhyehkön historiallisen katsauksen, jossa kerrotaan kristinuskon alkutaipaleesta, idän ja lännen kirkon hajaannuksesta, kristillisyyden saapumisesta Suomeen sekä uskonpuhdistuksesta ja sen vaikutuksesta suomalaiseen kristillisyyteen. Samoin voisi olla syytä kertoa jotain Suomessa toteutettavasta monikielisestä kirkollisesta työstä (esimerkiksi Helsinkiin avattu Kansainvälinen Kristillinen Keskus). Ehkä tekstissä olisi syytä käsitellä myös ajatuksia ja tunteita, joita Suomeen muuttaja joutuu kohtaamaan itselleen ja perheelleen vieraassa ympäristössä. Kirkkovuoden esittelyssä käydään varsin kattavasti läpi keskeiset kirkolliset juhlapäivät. Joissain kohdin voisi tehdä selkeän eron kristillisen aineksen ja muun ajankohtaan liittyvän suomalaisen tavan välille. Sakramenttien esittelyn ongelmana on vaikeasti ymmärrettävä teologinen kieli. Ainakin suomalainen vihkimis ja hautaamiskäytäntö ansaitsevat tässä yhteydessä tulla esitellyiksi. Varsinkin sakramenttien esittelyn yhteydessä voi viitata Katekismuksen tekstiin (saatavilla mm. venäjäksi ja englanniksi). Herätysliikkeitä esittelevä jakso on onnistunut. Silti maahanmuuttajalle voisi myös kertoa jotain herätysliikkeiden nykyisestä vaikutuksesta suomalaiseen kristillisyyteen.
17 PIISPAINKOKOUKSEN ISTUNTO PÖYTÄKIRJA 17 Samoin voisi olla hyvä kuvata alueellisia eroja. Jotain voisi kertoa myös uusista herätysliikkeiden omaisista virtauksista kirkossamme (esimerkiksi sanan ja rukouksen illat, Tuomasmessut sekä hiljaisuuden retriitit). Suomalaista uskonnollisuutta esiteltäessä on syytä viitata perustuslain lisäksi uuteen uskonnonvapauslakiin. Sen mukaan lapsen uskonnollinen asema perustuu pääsääntöisesti erilliseen huoltajien tahdonilmaisuun. 12 vuotta täyttäneen lapsen uskonnollista asemaa voidaan muuttaa vain lapsen suostumuksella. Viittaukset uskonnonvapauden lainsäädäntöpohjaan ovat täten tekstissä epätäsmällisiä ja ne on tarkennettava. Myös ilmauksia muiden kristillisten liikkeiden keskeisestä teologiasta voisi täsmentää. Vahingollisia uskonnollisuuden tunnusmerkkejä käsittelevä jakso sisältää otsikkoon nähden harhaanjohtavasti aluksi myönteisiä arvioita suomalaisesta uskosta. Jatkossa seuraa pitkähkö kuvaus erilaisista uskonnollisen ryhmän vaikuttamiskeinoista. Kuvaus saattaa olla maahanmuuttajalle tarpeellinen, mutta sitä on syytä tiivistää ja terävöittää. Toisaalta nykyistä esitystapaa paremmin saattaisi toimia positiivinen lähtökohta: kuvaus terveestä uskonnollisuudesta. Hyvin toimiva uskonelämä muodostaa ihmiselle merkittävän voimavaran. Tässä yhteydessä voi kertoa jotain myös siitä, miten kirkko tai muut tukipalvelut voivat auttaa ihmistä hengellisen hädän tai muiden vaikeuksien kohdatessa. WSOY:ltä saadun tiedon mukaan Oma ripari kirjan käännöstyö on liitettä lukuun ottamatta melkein valmis. Mikäli maahanmuuttajille tarkoitettu lisämateriaali halu
18 18 PIISPAINKOKOUKSEN ISTUNTO PÖYTÄKIRJA taan saada osaksi kirjaa (eikä esimerkiksi erilliseksi kirkon kustantamaksi vihkoseksi), on hyväksymispäätös syytä tehdä tässä kokouksessa. Käydyssä keskustelussa puheenvuoroja käyttivät sihteeri Salo, Häkkinen, Simojoki, Pihkala ja Kantola. Piispainkokous päätti yksimielisesti valmistusvaliokunnan esityksen mukaisesti hyväksyä liitemateriaalin osaksi Oma ripari rippikoulukirjan vieraskielistä editiota edellyttäen, että se viimeistellään edellä esitetyt näkökohdat huomioon ottaen Kirkkohallituksen Kasvatus ja nuorisotyön yksikön määrittelemällä tavalla. 8 Kanttorinvirkaan kelpoistavat tutkinnot Piispainkokouksen istunnossa (12 ja 22 ) asetetun kanttorityöryhmän tuli laatia kokonaisselvitys tutkinnoista, jotka antavat kelpoisuuden kanttorinvirkoihin. Työryhmän mietintöön Kanttorin virkaan kelpoistavat tutkinnot (Sarja B 2001:2) sisältyviä ehdotuksia on käsitelty piispainkokouksen istunnoissa (11 ), (14 ) ja (17 ). Valmistelun vaiheet ja asiaan liittyvää problematiikkaa on kootusti selvitetty piispainkokouksen pidetyn istunnon pöytäkirjassa (11 ). Viimeksi mainitussa istunnossaan piispainkokous teki esityksen (nro 3/2002) kirkolliskoko
19 PIISPAINKOKOUKSEN ISTUNTO PÖYTÄKIRJA 19 ukselle kirkkojärjestyksen 6 luvun 40 :n muuttamiseksi. Samassa yhteydessä piispainkokous käsitteli alustavasti luonnoksen piispainkokouksen päätökseksi kanttorinvirkaan vaadittavista tutkinnoista. Valmistusvaliokunta totesi, että esitys KJ 6:40 :n muuttamisesta hyväksyttiin kirkolliskokouksessa pienin täsmennyksin. Uudistettu KJ 6:40 ja ko. muutoksen voimaantulosäännös kuuluvat kokonaisuudessaan seuraavasti: Kanttorinvirka voidaan perustaa piispainkokouksen määrittelemää laajaa yliopistotutkintoa, ylempää korkeakoulututkintoa tai muuta piispainkokouksen hyväksymää tutkintoa edellyttäväksi viraksi. Tuomiokirkkoseurakunnassa tulee olla laajaa yliopistotutkintoa edellyttävä kanttorinvirka. Kanttorinvirka voidaan painavasta syystä perustaa osaaikaisena. Tuomiokapituli voi kirkkovaltuuston tai seurakuntaneuvoston pyynnöstä määräajaksi antaa luvan täyttä työaikaa edellyttävän kanttorinviran hoitamiseen osa aikaisena tai sivutoimisena taikka osa aikaisen viran hoitamiseen sivutoimisena. Tuomiokapituli voi kirkkovaltuuston tai seurakuntaneuvoston pyynnöstä määräajaksi antaa luvan virkaa täytettäessä poiketa viran kelpoisuusvaatimuksista. Viranhaltijan ottaminen hoitamaan tällaista virkaa sekä hänen oikeudellinen asemansa määräytyvät virkasäännön mukaan. Tämä päätös tulee voimaan 1 päivänä elokuuta Päätöksen tullessa voimaan ylintä tutkintoa edellyttävä kanttorinvirka muuttuu laajaa yliopistotutkintoa edellyttäväksi kanttorinviraksi, keskimmäistä tutkintoa edellyttävä kanttorinvirka muuttuu ylempää korkeakoulututkintoa edellyttäväksi kanttorinvi
20 20 PIISPAINKOKOUKSEN ISTUNTO PÖYTÄKIRJA raksi ja alinta tutkintoa edellyttävä kanttorinvirka muuttuu piispainkokouksen hyväksymää muuta tutkintoa edellyttäväksi kanttorinviraksi. Kirkolliskokouksen lakivaliokunnan mietinnössä (6/2002) todetaan olevan tarkoituksenmukaista, että KJ:n muutos ja piispainkokouksen päätös tulevat voimaan samanaikaisesti. Lisäksi piispainkokouksen päätöksellä on turvattava se, että piispainkokouksen aikaisempien määräysten ja päätösten mukaiset tutkinnot suorittanut henkilö, joka on saanut kelpoisuuden alinta, keskimmäistä tai ylintä tutkintoa edellyttävään kanttorinvirkaan, säilyttää kelpoisuutensa vastaavaan virkaan. Sama koskee erivapauden saanutta. Valmistusvaliokunta oli ottanut huomioon lakivaliokunnan esittämät näkökohdat. Ehdotuksen viimeistelyssä oli vielä konsultoitu professori Erkki Tuppuraista sekä musiikkisihteeri Ulla Tuovista. Näiden konsultointien perusteella päätösehdotuksen 1 :n 2 mom. on muotoiltu uudelleen yleisemmässä muodossa. Ehdotettu säännös mahdollistaa musiikin lisensiaatin tai tohtorin tutkinnot kelpoisuusehtona edellyttäen, että pohjana on musiikin maisterin tutkinto, joka on suoritettu kirkkomusiikin evankelis luterilaisen suuntautumisvaihtoehdon mukaan, ja että kyseinen lisensiaatin tai tohtorin tutkinto liittyy kirkkomusiikin harjoittamiseen. Päätösehdotuksen 4 :n sanamuodosta on luettavissa, että sanamuoto sisältää myös erivapauden saaneiden kanttorien saavuttaman kelpoisuuden säilymisen. Samassa tarkoituksessa on päätösehdotuksen 5 ja 6 :iin on lisätty sanat tai vastaavat opinnot.
21 PIISPAINKOKOUKSEN ISTUNTO PÖYTÄKIRJA 21 Päätösehdotuksessa ei ole erikseen todettu, että korkeamman kelpoisuuden saavuttanut on kelpoinen myös alempaa kelpoisuutta edellyttävään virkaan, koska tätä on pidettävä itsestään selvänä. Kirkon laintarkastustoimikunta oli antanut ehdotuksesta lausuntonsa nro 2/2003. Valmistusvaliokunta oli tarkistanut ehdotustaan toimikunnan esittämällä tavalla. Keskustelussa käyttivät puheenvuoroja sihteeri Juntunen, Pihkala, Niskanen ja Häkkinen. Valmistusvaliokunnan ehdotuksen mukaisesti piispainkokous päätti tehdä liitteen mukaisen päätöksen.
22 22 PIISPAINKOKOUKSEN ISTUNTO PÖYTÄKIRJA Liite Piispainkokouksen päätös kanttorinvirkaan vaadittavista tutkinnoista Annettu Helsingissä 11 päivänä helmikuuta 2003 Piispainkokous on kirkkolain 2 luvun 3 :n 2 momentin ja kirkkojärjestyksen 6 luvun 40 :n nojalla päättänyt seuraavaa: 1 Kanttorinviran kelpoisuusehtona olevan laajan yliopistotutkinnon tulee sisältää Sibelius Akatemian kirkkomusiikin koulutusohjelman evankelis luterilaisessa suuntautumisvaihtoehdossa suoritettu musiikin maisterin tutkinto, johon kuuluvat urkujensoiton, laulun tai kuoronjohdon syventävät opinnot, sekä sen lisäksi toinen musiikin maisterin tutkinto kirkkomusiikin harjoittamiseen suoraan liittyvässä tai sitä tukevassa koulutusohjelmassa. Kanttorinviran kelpoisuusehtona oleva laaja yliopistotutkinto voi koostua myös Sibelius Akatemian kirkkomusiikin koulutusohjelmassa evankelis luterilaisessa suuntautumisvaihtoehdossa suoritetusta musiikin maisterin tutkinnosta sekä sen lisäksi suoritetusta, kirkkomusiikin harjoittamiseen suoraan liittyvästä tai sitä tukevasta lisensiaatin tai tohtorin tutkinnosta.
23 PIISPAINKOKOUKSEN ISTUNTO PÖYTÄKIRJA 23 2 Kanttorinviran kelpoisuusehtona oleva ylempi korkeakoulututkinto on Sibelius Akatemian kirkkomusiikin koulutusohjelman evankelis luterilaisessa suuntautumisvaihtoehdossa suoritettu musiikin maisterin tutkinto. 3 Muu piispainkokouksen hyväksymä tutkinto on ammattikorkeakoulussa musiikin koulutusohjelman kirkkomuusikon suuntautumisvaihtoehdon mukaisesti suoritettu muusikon (AMK) tutkinto. 4 Piispainkokouksen aikaisempien määräysten mukaista ylintä tutkintoa edellyttävän kanttorinviran kelpoisuuden mennessä saavuttanut on kelpoinen myös laajaa yliopistotutkintoa edellyttävään virkaan. 5 Piispainkokouksen antaman päätöksen (kirkon säädöskokoelma nro 66) 5 :n 1 momentissa mainitut tutkinnot tai vastaavat opinnot, jotka antavat kelpoisuuden keskimmäistä tutkintoa edellyttävään kanttorinvirkaan, antavat kelpoisuuden myös kirkkomusiikin koulutusohjelman evankelis luterilaisen suuntautumisvaihtoehdon mukaisesti suoritettua ylempää korkeakoulututkintoa edellyttävään virkaan.
24 24 PIISPAINKOKOUKSEN ISTUNTO PÖYTÄKIRJA 6 Piispainkokouksen aikaisempien määräysten ja päätösten (päätökset sisältyvät kirkon säädöskokoelmaan nro 66, 4, sekä seuraaviin piispainkokouksen pöytäkirjoihin , 13 ; , 13 ; , 13 ja , 13 ) mukaisen alinta tutkintoa edellyttävään kanttorinvirkaan oikeuttavan tutkinnon tai vastaavat opinnot mennessä suorittanut on kelpoinen myös tämän päätöksen 3 :ssä tarkoitettuun virkaan 7 Piispainkokous päättää tarvittaessa erikseen, minkä opetussuunnitelmien mukainen koulutus antaa kelpoisuuden kanttorinvirkoihin. Tämä päätös tulee voimaan 1 päivänä elokuuta Tällä päätöksellä kumotaan piispainkokouksen 21 päivänä syyskuuta 1994 antama päätös kanttorin virkaan vaadittavista tutkinnoista (kirkon säädöskokoelma nro 66) siihen myöhemmin tehtyine muutoksineen. Helsingissä 11 päivänä helmikuuta 2003 Arkkipiispa Vt. piispainkokouksen sihteeri Jukka Paarma Kalervo Salo
25 PIISPAINKOKOUKSEN ISTUNTO PÖYTÄKIRJA 25 9 Lapsityöhön kelpoistavat tutkinnot Piispainkokouksen valmistusvaliokunnan jäsen, asessori Pekka Särkiö oli tehnyt piispainkokoukselle aloitteen otsikossa mainitun asian käsittelemiseksi. Keski Pohjanmaan Ammattikorkeakoulun Ylivieskan yksikkö, humanistinen ja opetusala, oli lähettänyt muutospyyntönsä koskien piispainkokouksen (19 ) tekemää päätöstä lapsityöhön kelpoistavista tutkinnoista. Piispainkokouksen päätös ei ota huomioon Keski Pohjanmaan Ammattikorkeakoulun humanistisen ja opetusalan tutkintoa (140 ov), joka kelpoistaa kirkon nuorisotyön ohjaajan virkaan. Valmistusvaliokunta totesi, että viime vuosina on koulutusjärjestelmän, tutkintorakenteiden ja nimikkeiden muuttuminen usein aiheuttanut tarvetta piispainkokouksen kelpoisuuspäätösten tarkistamiseen ajan tasalle muun muassa juuri kirkon lapsityön osalta. Keski Pohjanmaan Ammattikorkeakoulun käyttämä tutkintonimike voitaisiin periaatteessa ajatella lisättäväksi piispainkokouksen päätökseen. Koska kuitenkin on odotettavissa, että tutkintonimikkeet edelleen muuttuvat tavalla, joka voi aiheuttaa tulkintaongelmia, piispainkokouksen päätös on syytä muotoilla käyttäen yleisempiä sanamuotoja. Ehdotuksen valmistelun yhteydessä oli konsultoitu seurakuntakasvatussihteeri Marja Pesosta.
26 26 PIISPAINKOKOUKSEN ISTUNTO PÖYTÄKIRJA Lapsityönjohtajia on tällä hetkellä 4. Seurakunnat perustavat uudet virat usein kasvatuksen johtajan viroiksi, joita varten ei ole määritelty kelpoisuusehtoja kuten ei myöskään nuorisotyön johtajan virkoja varten. Tällaisten säännösten valmistelu on parhaillaan vireillä kirkkohallituksessa. Valmistusvaliokunta ehdotti kuitenkin, että väärinkäsitysten välttämiseksi piispainkokouksen tekemän päätöksen 3 säilytetään päätöksen yhteydessä toistaiseksi. Lapsityönjohtajan virassa nyt olevat henkilöt säilyttävät kelpoisuutensa hoitamaansa virkaan. Eräät opiskelijat ovat aloittaneet piispainkokouksen antaman päätöksen mukaisen lapsityönohjaajan erikoistumiskoulutuksen. Tämä koulutus kuitenkin lakkaa eikä sitä enää mainita piispainkokouksen antaman päätöksen 2 :ssä. Voimaantulosäännöksen yhteydessä on välttämätöntä täsmentää tämän koulutuksen jo aloittaneiden opiskelijoiden asema. Valmistusvaliokunnan tietoon on tullut, että piispainkokouksen tekemä päätös lapsityöhön kelpoistavista tutkinnoista on internetin kautta välitetty osittain virheellisessä muodossa. Virhe koskee 3 :n alussa olevaa sanaa lapsityönjohtaja, joka virheellisessä versiossa on muodossa lapsityönohjaaja. Selvyyden vuoksi on tarpeellista antaa koko päätös uudestaan ja tässä yhteydessä toteuttaa tarpeelliset muutokset. Täten 2 2 mom. ensimmäinen kohta on muotoiltu uudelleen kattamaan tietyt kirkollisen kelpoisuuden antavat ammattikorkeakoulututkinnot.
27 PIISPAINKOKOUKSEN ISTUNTO PÖYTÄKIRJA 27 Kirkon laintarkastustoimikunta oli antanut ehdotuksesta lausuntonsa nro 3/2003. Valmistusvaliokunta oli tarkistanut ehdotustaan toimikunnan esittämällä tavalla. Asiasta ei syntynyt keskustelua. Valmistusvaliokunnan ehdotuksen mukaisesti piispainkokous päätti tehdä liitteen mukaisen päätöksen.
28 28 PIISPAINKOKOUKSEN ISTUNTO PÖYTÄKIRJA Liite Piispainkokouksen päätös lapsityön virkoihin otettavilta edellytettävistä tutkinnoista tai koulutuksesta Annettu Helsingissä 11 päivänä helmikuuta 2003 Piispainkokous on kirkkolain 2 luvun 3 :n 2 momentin ja kirkkojärjestyksen 6 luvun 51 :n nojalla päättänyt seuraavaa: 1 Lastenohjaajan tehtävään on suositeltavaa edellyttää jokin seuraavista tutkinnoista tai koulutuksista: lapsi ja perhetyön perustutkinto, lastenohjaajan perustutkinto, lastenohjaajan ammatillinen perustutkinto, lastenohjaajan opintolinja, lastenohjaaja leikinohjaajakoulutus sekä tutkinnot, jotka piispainkokouksen päätöksellä kelpoistavat kirkon nuorisotyönohjaajan ja diakonian virkoihin sekä tutkinnot ja erikoistumisopinnot, jotka piispainkokouksen päätöksellä kelpoistavat kirkon lapsityönohjaajan virkaan. 2 Pätevyysvaatimuksena lapsityönohjaajan virkaan on jokin 2 momentissa mainittu tutkinto sekä lisäksi kristillisen varhaiskasvatuksen erikoistumisopinnot 20 opintoviikkoa.
29 PIISPAINKOKOUKSEN ISTUNTO PÖYTÄKIRJA 29 Hyväksyttäviä tutkintoja ovat: kirkon nuorisotyön ohjaajan tai diakonian (diakoni) virkaan kelpoistava ammattikorkeakoulututkinto, kasvatustieteen kandidaatti (lastentarhanopettaja), kasvatustieteen maisteri (luokanopettajan virkaan kelpoinen), teologian kandidaatti sekä kirkon nuorisotyönohjaajan, lastentarhanopettajan ja sosiaalikasvattajan opistotasoiset tutkinnot. 3 Lapsityönjohtajan virkaan kelpoistavat seuraavat koulutukset: a. soveltuva ylempi korkeakoulututkinto täydennettynä työalajohtamisen koulutuksella ja yhdessä kouluttavan oppilaitoksen kanssa sovittavilla lapsityönohjaajan erikoistumiskoulutukseen sisältyvillä opintokokonaisuuksilla (vähintään 8 opintoviikkoa), tai b. kelpoisuus lapsityönohjaajaksi täydennettynä tarvittavilla korkeakouluopinnoilla siten, että opintojen yhteismäärä on 160 opintoviikkoa ja niihin sisältyy opintoja kasvatustieteessä, psykologiassa ja teologisissa aineissa (kussakin vähintään 5 opintoviikkoa), minkä lisäksi edellytetään työalajohtamisen koulutus. 4 Piispainkokouksen aikaisempien päätösten mukaisen kelpoisuuden saavuttaneet säilyttävät kelpoisuuden vastaaviin lapsityön virkoihin. Ennen lapsityönohjaajan erikoistumiskoulutuksen suorittaneet lapsityönohjaajat ovat kelpoisia lapsityönohjaajan virkaan.
30 30 PIISPAINKOKOUKSEN ISTUNTO PÖYTÄKIRJA Tämä päätös tulee voimaan Tällä päätöksellä kumotaan piispainkokouksen antama päätös lapsityön virkoihin otettavilta edellytettävistä tutkinnoista tai koulutuksesta (kirkon säädöskokoelma nro 85). Helsingissä 11 päivänä helmikuuta 2003 Arkkipiispa Vt. piispainkokouksen sihteeri Jukka Paarma Kalervo Salo
31 PIISPAINKOKOUKSEN ISTUNTO PÖYTÄKIRJA 31 Piispainkokouksen istunto keskeytettiin klo Istuntoa jatkettiin klo 9.00 piispainkokouksen valmistusvaliokunnan toimitettua Kirkon toimitalon yhteisen aamuhartauden. Läsnäoleviksi merkittiin samat kuin edellisenä istuntopäivänä.
32 32 PIISPAINKOKOUKSEN ISTUNTO PÖYTÄKIRJA 10 Perheneuvojan ja perheasiain neuvottelukeskuksen johtajan kelpoisuudet Puheenjohtaja kutsui asiassa kuultavaksi Kirkkohallituksen perheasiain yksikön johtajan Martti Eskon. Kirkon perheasiain (KP) toimikunta esitti kirkkohallitukselle, että perheneuvojien ja perheasiain neuvottelukeskusten johtajien tehtäviin valittavilta edellytettäisiin soveltuva ylempi korkeakoulututkinto. Kirkkohallitus päätti täysistunnossaan esittää piispainkokoukselle, että piispainkokous antaisi asiaa koskevan täytäntöönpanomääräyksen. Kirkkohallituksen valmisteluissa KP:n toimikunnan esitystä on pohdittu sekä toimivallan että tarkoituksenmukaisuuden kannalta. KL 2:3 :n 2 mom. mukaan piispainkokous voi antaa täytäntöönpanomääräyksiä, jos KJ:n säännös koskee jumalanpalvelusta, kirkollista toimitusta tai opetusta tai niihin liittyviin tehtäviin pyrkiviltä vaadittavaa koulutusta tai kielitaitoa. KJ 6:51 :n mukaan piispainkokous voi tarvittaessa antaa määräyksiä lapsi ja nuorisotyöhön tai muuhunkin seurakunnalliseen työhön otettavilta viranhaltijoilta vaadittavista tutkinnoista. Kirkkohallituksen mukaan on perusteltua tulkita kirkon perheneuvontatyö kirkon sielunhoidolliseen ja diakoniseen perinteeseen vahvasti perustuvana. Tällä perusteella asian voidaan kirkkohallituksen mielestä KJ 6:51 :n nojalla katsoa kuuluvan piispainkokouksen toimivaltaan.
33 PIISPAINKOKOUKSEN ISTUNTO PÖYTÄKIRJA 33 Tarkoituksenmukaisuuden näkökulmasta kirkkohallitus yhtyy KP:n toimikunnan esittämiin näkökohtiin. Nykyisin ei ole yhtenäisiä kelpoisuusvaatimuksia perheneuvojille eikä neuvottelukeskusten johtajille. Työalan yhtenäisyyden ja koulutuksellisen kehittämisen kannalta ne olisivat kuitenkin tarpeen. Perheasiain neuvottelukeskusten ja kuntien väliset ostopalvelusopimukset edellyttävät, että neuvottelukeskusten asiakastyötä tekevillä työntekijöillä on samantasoinen kelpoisuus kuin kuntien vastaavissa viroissa toimivilla. Kuntien sosiaalityöntekijän tehtävään vaaditaan (A 804/1992) soveltuva ylempi korkeakoulututkinto, johon sisältyy tai jonka lisäksi on hankittu riittävä sosiaalityön koulutus, taikka sosiaalihuoltajan tutkinto. Yksityisten sosiaalipalvelujen valvonnasta annetun lain (L 603/1996) mukaan yksityisiä sosiaalipalveluja antavassa yksikössä työskentelevän henkilön on täytettävä samat kelpoisuudet kuin mitä vaaditaan vastaavissa tehtävissä kunnan tai kuntayhtymän ammatilliselta henkilöstöltä. Perheneuvojan työtä ei ole mahdollista eriyttää sisällöllisesti alemman ja ylemmän tutkinnon mukaan. Työn vaativuus on sama kaikille perheneuvojille. Myös perheneuvojien erityiskoulutuksen suunnittelun kannalta on ongelmallista, jos koulutukseen osallistuvien kesken on huomattavia eroja peruskoulutuksessa. Kirkkohallitus ei yhtynyt KP:n toimikunnan alkuperäiseen esitykseen ( ), että kelpoisuusehdoksi määriteltäisiin myös henkilökohtaisen soveltuvuuden tutkiminen sekä sitoutuminen perheneuvojan erikoistumiskoulutuksen suorittamiseen. Esitykseensä täytäntöönpanomääräykseksi kirkkohallitus ei ole sisällyttänyt näitä asioita koskevia mainintoja. Esittelymuistiossa todetaan peruste
34 34 PIISPAINKOKOUKSEN ISTUNTO PÖYTÄKIRJA luna, että sitoutuminen palvelussuhteen syntymisen jälkeen tapahtuvaan pätevöitymiskoulutukseen ei voi olla viran kelpoisuusehto, vaan kelpoisuus tulee olla hakuajan päättyessä. Vastaava kysymys oli esillä keskusteltaessa, voidaanko kirkkoherran virkakelpoisuuteen vaadittava seurakuntatyön johtamisen tutkinto edellyttää suoritettavaksi virkaan valitsemisen jälkeen. Soveltuvuustutkimus puolestaan on normaalia virantäyttöön kuuluvaa menettelyä eikä kelpoisuusehto. Kirkkohallitus viittaa mahdollisuuteen, että soveltuvuustutkimuksesta ja erikoistumiskoulutuksesta annettaisiin ohjeet esimerkiksi malliohjesäännössä. Valmistusvaliokunta totesi, että piispainkokous on istunnossaan (10 ) hyväksynyt seurakunnan tai seurakuntayhtymän perheasiain neuvottelukeskuksen johtokunnan mallijohtosäännön. Tämän mallijohtosäännön 15 :n mukaan perheasiain neuvottelukeskuksen johtajan tulee olla pappi, lehtori tai muun soveliaan akateemisen loppututkinnon suorittanut henkilö. Perheneuvojaksi voidaan valita pappi, lehtori tai muun soveliaan akateemisen loppututkinnon suorittanut henkilö tahi opistotasoisen sosiaalityön koulutuksen saanut henkilö. Lisäksi todetaan: Perheneuvonta työtä suorittavilta henkilöiltä edellytetään, että heidän soveltuvuutensa tähän tehtävään on käytännössä olevin menetelmin tutkittu ja että he ovat saaneet kirkon perheasiain toimikunnan määrittelemän perheneuvojan koulutuksen tai että tällaista koulutusta voidaan ryhtyä heille antamaan heti heidän työhön ryhtyessään. Kirkkohallitus on vahvistanut vuonna 1994 seurakuntien johtokuntien mallijohtosäännön, jossa on luonnehdittu seurakuntien eri työaloja, mm. perheneuvontaa ja perhetyötä, muttei ole annettu ohjeita työntekijöille asetettavis
35 PIISPAINKOKOUKSEN ISTUNTO PÖYTÄKIRJA 35 ta kelpoisuusehdoista. Perheneuvonnan virkoja täytettäessä on nykypäiviin saakka sovellettu piispainkokouksen vuonna 1978 hyväksymän mallijohtosäännön mukaisia pätevyysvaatimuksia, eikä vastaavia uudempia määräyksiä ole annettu. Hakijoilta on edellytetty osallistuminen KP:n toimikunnan ohjeiden mukaiseen soveltuvuuden tutkintaan sekä perheneuvojan erikoistumiskoulutukseen. Perheneuvonnan alkuaikoina eräisiin neuvottelukeskuksiin perustettiin nuorisoneuvojan virkoja, joihin oli pätevyysvaatimuksena opistotasoinen tutkinto. Sittemmin nuorisoneuvojan nimikkeestä on kokonaan luovuttu, ja kyseiset virat on muutettu perheneuvojan viroiksi. Vuonna 2001 perheasiain neuvottelukeskuksissa työskenteli yhteensä 140 perheneuvojaa, joista 75 oli teologeja, 55 muun ylemmän korkeakoulututkinnon suorittaneita ja 10 opistotasoisen tutkinnon suorittanutta. Valmistusvaliokunta totesi asiaan liittyvän merkittäviä kysymyksiä, joita pohdittaessa näytti tarkoituksenmukaiselta, että piispainkokous käy tässä vaiheessa lähetekeskustelun jatkovalmistelun pohjaksi. Perheasiain neuvottelukeskuksen johtajalta on perusteltua vaatia ylemmän korkeakoulututkinnon suorittamista, mutta pitääkö johtajan virkakelpoisuudelle asettaa joitakin lisävaatimuksia perheneuvojan kelpoisuuden lisäksi?
36 36 PIISPAINKOKOUKSEN ISTUNTO PÖYTÄKIRJA Voidaanko kirkkohallituksen esityksestä poiketen harkita myös ammattikorkeakoulututkinnon määräämistä perheneuvojan (muttei johtajan) kelpoisuusehdoksi ylemmän korkeakoulututkinnon ohella? Ammattikorkeakouluopintojen pohjalta lienee täysin mahdollista pätevöityä terapeuttiseen työhön, kuten on tapahtunut opistoasteenkin pohjalta. Kirkkohallituksen esityksessä on ylempää korkeakoulututkintoa perusteltu mm. kelpoisuusehtojen yhdenmukaistamisella kuntien kanssa tehtävää yhteistyötä ajatellen. Tässä yhteistyössä voitaneen sopivalla tavalla ottaa huomioon perheneuvojien mahdollisesti erilainen koulutuspohja. Perheneuvonnan kentällä teologian maisterin tutkinnon nimeäminen erikseen voi aiheuttaa väärän käsityksen kirkon epäluottamuksesta muun peruskoulutuksen saaneita kohtaan. Onko kuitenkin perusteltua nimetä erikseen teologian maisterin tutkinto kelpoisuusehtona ainakin johtajan osalta? Sanamuodon tulee ehdottomasti olla sellainen, ettei suljeta pois muiden soveltuvien ylempien korkeakoulututkintojen tuottamaa kelpoisuutta. Perheneuvonnan tehtävissä on lukuisia muunkin kuin teologisen peruskoulutuksen saaneita perheneuvojia, ja tämän käytännön tulee voida jatkua. Henkilökohtaisen soveltuvuuden edellyttäminen juuri perheneuvonnan tehtäviin pyrkiviltä on erityisen tärkeää. Soveltuvuuden tutkinta vaatii korkeantasoista ammattitaitoa ja kyseisen erikoisalan tuntemusta. Piispainkokouksen päätöksessä voi olla tarkoituksenmukaista määrätä tutkinnan toimittamisesta vakiintuneen käytännön mukaisesti eli käytännössä KP:n toimesta, vaikkei soveltuvuustutkintaa määriteltäisikään varsinaiseksi kelpoisuusehdoksi. Vastaavasti voi olla tarkoituksenmukaista viitata perustutkinnon lisäksi vaadittavaan ja perheneuvonnan tehtä
37 PIISPAINKOKOUKSEN ISTUNTO PÖYTÄKIRJA 37 vissä välttämättömään erikoistumiskoulutukseen. Piispainkokouksen vuonna 1978 hyväksymän mallijohtosäännön tarkoittamalla tavalla on käytännössä menetelty siten, että perheneuvojaksi valittu on osallistunut erikoistumiskoulutukseen viranhoidon yhteydessä ja sen ohella, ellei hänellä ole tätä koulutusta ennestään. Koska on ongelmallista asettaa muodollisen hakukelpoisuuden ehdoksi sitoutumista viran täyttämisen jälkeen tapahtuvaan koulutukseen, perheneuvojan erikoistumiskoulutusta koskeva sanonta voidaan päätöksessä muotoilla siten, että sanamuoto jättää mahdolliseksi myös valinnan virkaan jo ennen erikoistumiskoulutuksen suorittamista. Erikoistumiskoulutus tulee joka tapauksessa järjestää KP:n ohjeiden mukaan. Kuten kirkkohallituksen esityksessäkin edellytetään, voimaantulosäännös on kirjoitettava siten, että virassa jo olevien kelpoisuus hoitaa omaa virkaansa säilyy kelpoisuusehtojen muuttumisesta huolimatta. Näin kirjoitettuna säännös merkitsee kuitenkin samalla, että muun kuin ylemmän korkeakoulututkinnon suorittaneet eivät enää ole kelpoisia hakemaan toista vastaavaa virkaa. Tosin tällaisia muuta kuin ylempää korkeakoulututkintoa edellyttäviä virkoja ei enää tulisi avoimeksikaan, jos kirkkohallituksen esittämä kelpoisuussäännös toteutettaisiin sellaisenaan. Kirkkohallituksen esityksen mukainen täytäntöönpanomääräys on tämän työmuodon osalta uuden tyyppinen. Kenties olisi myös mahdollista määritellä kyseiset kelpoisuusehdot esimerkiksi seurakuntien johtokuntien mallijohtosäännössä, jonka kirkkohallitus vahvistaa. Piispainkokous ottaisi kantaa, millaista kelpoisuutta on suositeltavaa edellyttää. Tällöin sitovat kelpoisuusehdot määriteltäisiin seurakuntien omilla päätöksillä. Tällaisia päätöksiä on myös käytännössä jo olemassa.
38 38 PIISPAINKOKOUKSEN ISTUNTO PÖYTÄKIRJA Asian valmistelun yhteydessä oli konsultoitu Kirkkohallituksen perheasiain yksikön johtajaa Martti Eskoa ja koulutussihteeri Annikki Kaikkosta. Johtaja Martti Esko selosti asian valmistelun taustaa korostaen kirkkohallituksen esityksen perusteluissa esitettyjä näkökohtia. Esitystä on valmisteltu jo pitemmän aikaa alan asiantuntijoiden keskuudessa, ja esityksen takana on perheasiain neuvottelukeskusten johtajien laaja enemmistö. Yli puolet perheasiain neuvottelukeskuksista on solminut ostopalvelusopimuksia kuntien kanssa, ja tällöin on välttämätöntä, että perheasiain neuvottelukeskusten työntekijät täyttävät samat ammatilliset standardit kuin kuntien vastaavat työntekijät. Asia on vaikea, koska opistotasoisen tutkinnon suorittaneet ovat menestyneet perheneuvojina erinomaisesti. Yhteiskunnan luottamus kirkon perheneuvontatyöhön on kuitenkin välttämätöntä säilyttää. Esko toivoi piispainkokouksen yhtyvän kirkkohallituksen esittämään päätösehdotukseen. Keskustelussa käyttivät puheenvuoroja Häkkinen, Huotari, Riekkinen, Huovinen, Niskanen, Pihkala, Wirilander, Laulaja, Simojoki ja Särkiö. Keskustelussa tarkasteltiin sekä Martti Eskon korostamia että valmistusvaliokunnan esille ottamia kysymyksiä. Häkkinen totesi asian viivästyneen toimivallan selvittelyn takia, mutta näyttää selvältä, että asiasta päättäminen kuuluu piispainkokoukselle. Riekkinen sanoi asian hiertävän perheneuvonnan kenttää, joten päätös on syytä tehdä jo nyt. Huovisen mukaan piispainkokouksen jäsenten on luvallista esittää asiaa koskevia kysymyksiä, vaikka esitys onkin alan asiantuntijoiden laatima, koska asia tulee piispainkokouksen käsiteltäväksi